Kirche Höngg (Zürich)

D Chile Höngg isch e refermierti Chile z Züri. Gschicht Si isch die alt Dorfchile vo Höngg, wo ane 1934 als Stadtkwartier zu Züri ygmeindet worden isch. E Chile vo Höngg isch s erschte Mol ane 870 inere Urkund erwäänt; mit dem Dokumänt hät de Landeloh, wo dozmol vermuetli de Grundherr vo Höngg gsi isch, d Chile em Chlooschter Sanggalle gschänkt. Im Middelalter isch d Chile ufs Patrozinium vom heilige Mauritius gweit gsi. Si isch im alte Bischtum Konschtanz und i dem sim Dekanaal Chloote gsi. Die gross Pfarrei Höngg hät au d Dörfer Rägeschdorf, Niderhasli und Afoltere betreut. Vo ane 1376 bis 1837 hät si em Chlooschter vo Wettige ghört. Sid de Reformazioon hät me d Chile für de refermiert Kult pruucht. Im 18. und 19. Jaahrundert isch si vergrösseret und umbout worde. D Chile staat über em Limetdaal grad oben a der Öiropabrugg. D Orgle vo 1972 isch vom Carl Theodor Kuhn z Mänidorf, und d Glogge hät de Jakob Chäller vo Züri-Understraass 1863 ggosse. Die vier Glogge gheisse mit de Mundartnäme: Elfiglogg Bättzytglogg Sturmglogg Lycheglogg und Vieriglöggli Siehe auch Lischte vo de Chile z Züri Literatur Verschönerungsverein Höngg: Renovation und 1100 Jahre Kirche Höngg. Zürich 1970. Weblink Website vo der Chilegmeind Höngg